b'\n_START_ARTICLE_\nJohn Newton\n_START_SECTION_\nBiografia\n_START_PARAGRAPH_\nA la primera part de la seva vida, Newton va ser comerciant d\'esclaus, activitat en la qual es va destacar per la seva crueltat i abjecci\xc3\xb3, conductes de les quals es va penedir per convertir-se en pastor protestant (va arribar a clergue anglic\xc3\xa0) i escriure aquest i molts altres himnes. Amazing Grace \xc3\xa9s la seva obra m\xc3\xa9s coneguda, cantada per esgl\xc3\xa9sies protestants tals com la presbiteriana, la metodista i la baptista. Posteriorment aquest himne va ser adoptat per l\'Esgl\xc3\xa9sia Cat\xc3\xb2lica, fent modificacions a la lletra original._NEWLINE_Malgrat el seu passat com a negrer, fou un destacat abolicionista que va lluitar per erradicar d\'Anglaterra el comer\xc3\xa7 d\'esclaus i va fundar una important societat abolicionista, que els seus enemics van denominar despectivament Secta de Clapham._NEWLINE_Newton va morir el 21 de desembre de 1807 a Londres. Va ser enterrat al costat de la seva esposa a St. Mary Woolnoth (Londres). Tots dos van ser traslladats a l\'esgl\xc3\xa9sia de Sant Pere i Pau a Olney el 1893.\n_START_SECTION_\nPer\xc3\xadode negrer i conversi\xc3\xb3\n_START_PARAGRAPH_\nEs va dedicar a la navegaci\xc3\xb3 des dels 11 anys acompanyant el pare. L\'any 1743, va ser guardiamarina de la Marina anglesa durant un per\xc3\xadode, per\xc3\xb2 en intentar desertar va ser capturat i sentenciat a rebre fuetades. Despr\xc3\xa9s va navegar en diferents vaixells dedicat al tr\xc3\xa0fic d\'esclaus, on va destacar pels abusos i maltractaments que infligia a les seves v\xc3\xadctimes. L\'any 1748, durant una navegaci\xc3\xb3 enfront de la costa de Donegal, Irlanda, el vaixell va ser sorpr\xc3\xa8s per una tempesta. Newton va despertar enmig de la nit mentre s\'enfonsava i va comen\xc3\xa7ar a encomanar-se a D\xc3\xa9u. Miraculosament el vaixell va poder quedar a la deriva i aconsegu\xc3\xad de salvar-se. La data del 10 de mar\xc3\xa7 de 1748 li qued\xc3\xa0 marcada per a la resta de la vida. A partir d\'aquell moment va evitar la blasf\xc3\xa8mia, el joc i la beguda. Encara que continu\xc3\xa9s treballant en el tr\xc3\xa0fic d\'esclaus, la compassi\xc3\xb3 que tenia pels esclaus anava augmentant. M\xc3\xa9s tard va dir que la conversi\xc3\xb3 veritable no va passar fins al cap d\'un temps: "No puc tenir-me per un creient, en el sentit ple de la paraula, fins a un temps considerable despr\xc3\xa9s" A Liverpool, el port m\xc3\xa9s important del comer\xc3\xa7 triangular, va aconseguir un c\xc3\xa0rrec com a primer oficial a bord del vaixell negrer Brownlow, destinant a Antilles via la costa de Guinea. Mentre era en l\'oest d\'\xc3\x80frica (1748-1749), Newton va recon\xc3\xa8ixer la insufici\xc3\xa8ncia de la pr\xc3\xb2pia vida espiritual. Va emmalaltir de febre i va professar la creen\xc3\xa7a plena en Crist, demanant a D\xc3\xa9u de prendre el comandament del seu dest\xc3\xad. Ell, m\xc3\xa9s tard, va dir que fou aleshores la primera vegada quan ell es va sentir totalment en pau amb D\xc3\xa9u. _NEWLINE_L\'any 1788, 34 anys despr\xc3\xa9s de retirar-se del tr\xc3\xa0fic d\'esclaus, Newton va trencar el silenci amb la publicaci\xc3\xb3 del full volant "Pensaments Sobre el tr\xc3\xa0fic d\'esclaus", en el qual va descriure les condicions horroroses dels vaixells negrers. Va ser una forma de demanar perd\xc3\xb3 "una confessi\xc3\xb3... la qual, arriba molt tard... Aix\xc3\xb2 sempre ser\xc3\xa0 objecte d\'una humiliant reflexi\xc3\xb3 per a mi: que jo era un instrument actiu, en un negoci pel qual, ara, el meu cor s\'estremeix." Va enviar c\xc3\xb2pies a cada membre del parlament, i el full va resultar tan ben venut que r\xc3\xa0pidament el va haver de reimprimir._NEWLINE_Newton es va fer aliat de William Wilberforce, capdavanter de la campanya parlament\xc3\xa0ria per suprimir el tr\xc3\xa0fic d\'esclaus africans. Newton va viure per a veure\'n el moment de triomf quan, l\'any 1807, Anglaterra va promulgar la "Slave Trade Act" o  Acta del comer\xc3\xa7 d\'esclaus'